kardosdrur/scandi-wiki huggingface dataset:
Tove Anderberg

Tove Anderberg (født 17. februar 1942 i Aalborg, død 12. december 2021 i Hammer Bakker) var en dansk keramiker.

Anderberg tog i 1970'erne timer på Århus Kunstakademi hvor hun bl.a. lærte at modellere og dreje. Siden 1974 har hun haft eget værksted i Hammer Bakker, hvorefter hun i en årrække deltog i censurerede udstillinger som Kunstnernes Efterårsudstilling og forårs- og efterårsudstillingerne på Charlottenborg. Hvor hendes tidligere arbejder som hovedregel er drejet i stentøjsler, begynder hun fra 1980 i højere grad at bygge hendes arbejder i hånden, gerne i porcelænsler.

Hendes værker er inspireret af naturen og af den britiske keramiker Lucie Ries kunst. Hun er kendt for at lægge meget vægt på glaseringen af sine værker. Hendes arbejder findes bl.a. i samlingerne på CLAY Keramikmuseum Danmark, Vendsyssel Kunstmuseum, Holstebro Kunstmuseum, Trapholt, KUNSTEN Museum of Modern Art Aalborg, Ny Carlsbergfondet, Designmuseum Danmark og Randers Kunstmuseum.

Kilder 

Personer fra Aalborg
Keramikere fra Danmark
Modtagere af Ole Haslunds Kunstnerfonds legat
Personer i Kraks Blå Bog (afdøde)
Bo Cock-Clausen

Erling Bo Cock-Clausen (17. februar 1920 i København – 24. marts 2012) var en dansk arkitekt.

Han var søn af Harald Cock-Clausen og sønnesøn til Ludvig Clausen. Cock-Clausen blev uddannet fra Kunstakademiets Arkitektskole i 1944. Tre år efter blev han selvstændig med egen arkitektvirksomhed, der fra 1967 blev drevet sammen med Peter Brodersen under navnet Cock-Clausen & Brodersen Arkitektfirma A/S.

Byggerier
 Ballerup Centret (1973)
 Det Københavnske Reassurance-Compagni, Amaliegade, København
 Holmegaard Glas, Østergade, København

Eksterne henvisninger 
 
 

Arkitekter fra Danmark
Modernistiske arkitekter
Personer i Kraks Blå Bog (afdøde)
Danskere i 1900-tallet
James Denton

James Thomas Denton (født 20. januar 1963) er en amerikansk skuespiller, mest kendt som Mike Delfino I Desperate Housewives.

Tidligere liv 
Denton blev født i Nashville, Tennessee, men voksede op i Goodlettsville, Tennessee, som søn af tandlæge J.T. Denton. Han gik på Universitet i Tennessee, hvor han fik sin eksamen i tv-journalistik. James Denton har også arbejdet med reklame.

Karriere 
Denton er mest kendt for sin rolle som Mike Delfino i Desperate Housewives, men har har tidligre været med i flere andre fjernsynsserier, blant andet The Pretender, JAG, The Drew Carey Show, Reba og Threat Matrix og en række gæsteroller i andre kendte tv-serier. Desuden spiller han hovedrollen som lægen Sam Radford i Hallmark serien "Good Witch"

Musik 
James Denton spiller i et band med blandet andre Teri Hatcher, som spiller hans kone/ekskone i Desperate Housewives.

Politik 
Denton er aktiv i politik. Til trods for at han tidligere var republikaner, støttede han John Edwards’ præsidentkandidatur i 2004 og 2008.

Referencer

Eksterne henvisninger 

 

Skuespillere fra Tennessee
Tv-skuespillere fra USA
Personer fra Nashville
Militærmusik

Militærmusik kaldes den musik der spilles af musikkorps, som er knyttet til de enkelte regimenter i hæren, og hvis formål er dels at virke regulerende og stimulerende på soldaterne under marchen og i kampen, dels at afgive det fornødne musikalske bidrag ved festlige lejligheder, parader, revuer osv., ligesom det også omfatter muligheden af ved offentlige koncerter at bidrage til befolkningens forståelse af og interesse for den musikalske kultur.

Historie 
I den tidligste oldtid anvendte man formodentlig kun slaginstrumenter til angivelse af rytmen; hertil kom senere hos grækerne fløjter og trompeter, og hos romerne til meddelelse af signaler messinginstrumenterne tuba, lituus og bucina ("buccina").

Lige indtil begyndelsen af 17. århundrede nøjedes man så med piber og trommer, og først med instrumentalmusikkens selvstændige udvikling føjede man
hertil oboer (deraf navnet oboister, hoboister, der senere er blevet stående som fællesbenævnelse på alle infanterimusikere), trompeter, horn, basuner, fagotter osv. og til sidst klarinetten, og dermed var muligheden givet for udførelsen af virkelige musikstykker, marcher, danse osv., af blæseorkesteret.

Med opfindelsen af ventilerne, der tillod udførelsen af samtlige kromatiske toner på messingblæseinstrumenterne, fulgte dannelsen af blæseorkestre, udelukkende bestående af messinginstrumenter (hornmusik), i modsætning til harmoniorkesteret, der består af messing- og træblæseinstrumenter i forening. Militærmusik inddeles i reglen i infanterimusik og kavalerimusik.

Infanterimusikken er i så godt som alle europæiske stater harmonimusik og sammensættes af følgende instrumenter i forskelligt antal, med klarinetten som hovedinstrument: fløjte, klarinet, obo, fagot, ventilhorn, kornet, trompet, basun, tuba, stor tromme, bækken, lille tromme,
triangel og undertiden klokkespil (lyra), i alt 50—70 mand.

Kavalerimusikken er udelukkende hornmusik og sammensættes af piccolo, kornet, trompet, althorn, tenorhorn, basun, tuba og helikon. I Frankrig og enkelte andre steder er en del af de nævnte træblæseinstrumenter
erstattet med saxofoner og saxhorn, hvis konstruktion skyldes den belgiske instrumentmager Adolphe Sax.


Danmark 

Om militærmusikkens udvikling i Danmark flyder kilderne sparsomt, for ikke at sige aldeles ikke. Interessen for militærmusik har her øjensynlig altid være meget ringe, men i slutningen af 1800-tallet kunne der spores en ændring heri, og 1890 nedsatte krigsministeriet en "Musikkommission" med det hverv "at bistaa de militære
Myndigheder i alle musikalske Anliggender, naar de derom henvendte sig til Kommissionen".

Kilder 
 , bind 17, side 30

Fodnoter

Eksterne henvisninger 

 Side om dansk militærmusik  ("Træk af den danske militærmusiks historie") med lydeksempler 
 Den Kongelig Livgardes Musikkorps' historie  fra LivgardensMusikkorps.dk
 Militærmusik hos DSD, Den Store Danske

Musikgenrer
Musik
Livvagt

Livvagt er en vagt med ansvar for en persons liv og sikkerhed. Det kan være civile eller militære sikkerhedsvagter, men også politifolk, som optræder enkeltvis eller i en gruppe. Livvagter omgiver truede eller udsatte personer, først og fremmest højtstående eller berømte mennesker, særligt politiske ledere, statsoverhoveder og kongelige, og skal beskytte dem mod angreb, kidnapning, drab og andre trusler om vold og forstyrrelser. En militær enhed af livvagter bliver ofte kaldt en livgarde. Livvagter for kendisser og andre bliver også omtalt med den engelske betegnelse bodyguard.

Livvagt eller bodyguard er en ofte anvendt betegnelse men også betegnelser som special agent, CPO mm. bliver anvendt i stor udstrækning. I Danmark er det ofte ordet livvagt der bliver anvendt. For at blive livvagt kræves det at man tager en livvagtsuddannelse. Livvagtsuddannelsen kan tages igennem forsvaret, politiet eller hos et privat sikkerhedsfirma. På verdensplan er Amerikanske XE Services (tidligere Blackwater) og europæiske Aegis nogle af de største udbydere. I forhold til livvagtsuddannelse gennem private virksomheder findes der mange forskellige aktører i alle lande.

En livvagt skal udover alle de faglige kompetencer også have kendskab til økonomi, etikette, almen viden, gældende love og regler mm. Livvagten arbejder ofte alene eller i mindre teams hvorfor der kræves stor selvstændighed og evne til at tage ansvar.

Livvagter har været anvendt i mange år, men kom for alvor frem i lyset i 1970erne – 1980erne. Terrororganisationer som RAF gjorde det nødvendigt at øge den personlige sikkerhed omkring fremtrædende personer.

Danske forhold 
For at kunne arbejde som civil livvagt i et autoriseret vagtfirma (ikke ansat hos forsvaret eller politiet) kræver det jævnfør dansk lov om vagtvirksomhed et seks ugers grundlæggende vagtkursus på en teknisk skole. Dette kursus indeholder dog ikke undervisning i personbeskyttelse men giver ret til at arbejde i et vagtfirma med livvagt autorisation fra politiet, såfremt medarbejderen kan blive sikkerhedsgodkendt hos politiet og få udstedt et vagtkort.

De livvagter som tager sig af kongehuset, regeringen, m.fl. kommer fra Sikkerhedsafdelingen i PET. Arbejdet som livvagt i PET er dramatiseret i tv-serien Livvagterne. og i bogen "I Majestætens hemmelige tjeneste" af forfatter og tidligere livvagt Jesper Palm Lundorf. I bogen skildres livvagternes arbejdsdag, træning og udfordringer; Bogen er ikke en fagbog, men en selvbiografi .

Det er dog ikke kun PET, som varetager livvagtsopgaver i Danmark. Der findes en del private sikkerhedsfirmaer i Danmark, som tilbyder lignende tjenester, samt kurser i sikkerhedsrelaterede emner. Flere af disse firmaer drives af tidligere militærfolk som skilter med erfaring inden for sikkerhed og livvagtsservice.

Eksterne kilder og henvisninger 

Sikkerhed
Stillingsbetegnelser
Kendis

En kendis eller berømthed er en levende person, som er bredt kendt i sin samtid på grund af omfattende omtale i massemedier som TV, radio, aviser og ugeblade.

Etymologi 
Ordet "kendis" kommer af det svenske ord "kändis", der oprindeligt er opstået som studenterjargon, idet det latinske suffiks "-is", hyppigt anvendt på svensk, tilføjes "känd" (svensk: "kendt").

Ordet "berømthed" er afledt af "berømme". Dette ord har kommer oprindeligt fra indoeuropæisk "karə", der betyder "prise" eller "berømme". Ordet blev til "krā-" og "krāmi-", hvilket på fællesgermansk blev til "χrōmian". Herfra kom det til oldnedertysk som "hrōmian"i betydningen "prale", og afledt af dette ord fik man på nedertysk "berômen", der betyder "rose", "omtale positivt", "være stolt af", "prale af" eller "prale med". Dette ord kom så endelig som låneord til dansk for at bliver til nudansk "berømme".

Kilder 

Massemedier
Stillingsbetegnelser
Glansbladet hvidtjørn

Glansbladet Hvidtjørn (Crataegus × lavalleei) er en hybrid mellem Hanespore-Hvidtjørn (Crataegus crus-galli) og Crataegus pubescens.

Beskrivelse 

Det er et op til 7 m højt løvfældende træ med dekorative frugter. Træet har kraftige op til 5 cm lange torne. De læderagtige blade er ægformede med takket rand. Bladstillingen er spredt. Efterårsløvet er kraftigt orange-gult.

Der er hvide blomster med lyserøde støvdragere i maj-juni. De modne kernefrugter er orange-røde til teglrøde, og 1 til 2 cm store. De forbliver ofte på træerne til januar.

Anvendelse 

Glansbladet Hvidtjørn dyrkes i haver og bruges som gadetræ i byer på grund af de dekorative blomster og frugter, samt bladenes efterårsfarver. Oftest bruges sorten 'Carrierei' som tåler byklima, tørke og beskæring.

Eksterne henvisninger 

Hvidtjørn
Træer
Haveplanter
Smukke frugter
Älvdalens kommun

Älvdalen kommune ligger i det svenske len Dalarnas län i Dalarna og  Härjedalen. Kommunens administrationscenter ligger i byen Älvdalen.

Kommunen udgør omkring en fjerdedel af Dalarnas areal. I kommunen er der nationalparker og naturreservater med et sammenlagt areal på på mere end 1&.800 km² . Her ligger også Älvdalens skydeområde, som er Sveriges største med et areal på 540 km². Gennem kommunen løber Österdalälven, med adskillige vandkraftværker. Det største af disse, Trängslet, er med sin 122 meter høje dæmning landets næststørste, efter Messaure.

Sproget som tales i Älvdalen kaldes älvdalsk, og anses ofte for at være et separat sprog fra svensk.
Hovedparten af kommunen udgøres af Idre og Sarna herreder, der før freden i Brømsebro i 1645 var en del af Norge.

Byer og landsbyer 

 Älvdalen
 Idre
 Särna 
 Rot 
 Västermyckeläng
 Evertsberg
 Åsen
 Brunnsberg

Mindre landsbyer og bebyggelser 
 Bunkris
 Blyberg
 Kåtilla
 Klitten
 Nornäs
 Lövnäs
 Tyrinäs
 Långnäset
 Hållbovallen
 Mörkret
 Gördalen

Eksterne henvisninger 

 Kommunens hjemmeside 

Kommuner i Dalarnas län
Vansbro kommun

Vansbro kommune ligger i det svenske län Dalarnas län i Dalarna. Kommunens administrationscenter ligger i byen Vansbro.

Byer og landsbyer 
 Skamhed
 Skålö
 Dala-Järna
 Myrbacka
 Nås
 Vansbro
 Äppelbo

Eksterne henvisninger 

 Kommunens hjemmeside

Kommuner i Dalarnas län
Kumtesele

Kumteselen er en læderkrave på en trækhests hals og bryst, der skåner luftrøret. I oldtiden havde trækheste to remme; den ene bag forbenene og den anden rundt om halsen. Den sidste rem klemte på hestens luftrør og gjorde at den ikke kunne udnytte sine kræfter. Med en kumtesele kan en hest trække meget tunge læs f.eks. kærrer, plove, lastpramme, kaner, sporvogne mm.

Kumteselen, sammen med stigbøjlen og hesteskoen, var opfindelser der forbedrede udnyttelsen af heste væsentligt. Kumteselen er lettere og mere fleksibel end et åg, der fortrinsvist bruges på okser.

Hvis læderkraven er forstærket med træ kaldes det en stavsele. I stedet for kumteseler kan bringeseler anvendes til lette vogne. Med en bringesele ligger trækket på bringen (brystkassens forside).

Heste
Hestevogne
Janderup

Janderup er en lille by i Sydvestjylland med , beliggende i Janderup Sogn. Byen ligger i Varde Kommune og tilhører Region Syddanmark. Janderup er stationsby og befinder sig på jernbanestrækningen Varde-Nørre Nebel.

En lille kilometer syd for Janderup finder man Janderup Kirke, beliggende tæt ved Varde Å. I selve byen ligger Janderup Mejeri der blev opført i 1883. I dag planlægger man at gøre mejeriet til et kultursted for lokalområdet.

På det sportslige område fusionerede Janderups lokale fodboldklub (JFS) i 1986 med naboklubben i Billum, til den nuværende boldklub JBS. Der spilles på flere stadioner i kommunen. Foruden fodbold dyrker moderklubben, JFS, badminton og gymnastik i Janderup Hallen.

I årene 1868 til 1918 lå Janderup Højskole på stedet (også stavet: Jandrup).

Fra stationsbyen er der knap 7 kilometer til Oksbøl, godt 7 til Varde og godt 17 til Vesterhavet (ved Vejers Strand).

Janderup Ladeplads lå i sin tid ved Varde Å.

Eksterne henvisninger 
 Janderup Ladeplads.
 Janderup Forenede Sportsklubber (JFS) 
 Janderup Kirke 
 Varde Kommune

Kilder 

Byer i Varde Kommune
Eurovision Song Contest 1963

Eurovision Song Contest 1963 blev for anden gang holdt i London, Storbritannien på trods af at landet endnu ikke havde vundet.

BBC havde denne gang fundet på, at artisterne skulle optræde i et særskilt studie og altså ikke i samme studie, som hvor publikum sad. Der var desuden forskellige sceneopsætninger til hver sang.

Danmark vandt for første gang men sejren kom ikke helt uden problemer. Efter at alle lande havde afgivet deres stemmer, stod Schweiz som vinder, men da Norge åbenbart havde lavet fejl i deres pointafgivning ændredes billedet. Det varede ikke længe før beskyldninger om snyd og "nabohjælp" kom frem, men EBU stod fast på at konkurrencen var afsluttet med Danmark som vinder.

Deltagere og resultater 

1963
Musik i 1963
Anders Kirkegaard

Anders Kirkegaard (født 28. januar 1946 i Holstebro) er en dansk billedkunstner.

Kirkegaard er uddannet fra Det Kongelige Danske Kunstakademi i København 1964-1967 og modtog privat undervisning af Helge Ernst og Svend Wiig Hansen. Han debuterede på Kunstnernes Efterårsudstilling i 1963, og blev i 1967 medlem af kunstnergruppen Decembristerne, som han forlod i 1986. Hans værker er rigt repræsenteret på Vejle Kunstmuseum, ligesom han siden 1990 har udstillet på Den Frie Udstilling. Han har haft flere udsmyknyningsopgaver, bl.a. prædikestolen i Torsted Kirke. En overgang var desuden afdelingsleder ved Det Fynske Kunstakademi og Det Jyske Kunstakademi, ligesom han har været kunstkonsulent for Birkerød Kommune og skribent i Kristeligt Dagblad. Kirkegaard har lavet 25 parafraser over L.A. Rings Sommerdag ved Roskilde Fjord.

Gennem flere år var han medlem af Statens Kunstfond og af bestyrelsen i Billedkunstnernes Forbund. Siden 1983 har han selv modtaget Statens Kunstfonds livsvarige ydelse og har derudover modtaget flere arbejdslegater.

Anerkendelser 
 Eckersberg Medaljen (1982)

Referencer

Eksterne henvisninger
 

Modtagere af Eckersberg Medaillen
Kunstnere på finansloven
Personer fra Holstebro
Kunstnere fra Danmark
Danskere i 1900-tallet
Personer i Kraks Blå Bog
Modtagere af Ole Haslunds Kunstnerfonds legat
Niels Foss (kapelmester)

Niels Hartvig Foss (født 28. januar 1916 i København, død 28. november 2014 i Zürich, Schweiz) var en dansk jazz-bassist og tidligere kapelmester.

Foss, der var søn af organist Julius Foss, blev professionel i 1933 som guitarist i Svend Asmussens første kvartet. Allerede året efter skiftede han instrument til fordel for bassen og spillede hos Vilfred Kjær, mens han modtog undervisning af Erik Hansen.

Samarbejdet med Asmussen var ophørt i 1934, men blev genoptaget 1935-1936. I 1940'erne indledte han i stedet et samarbejde med Richard Stangerup og Gerda Neumann, og i 1942 udgav han Præludium i C sammen med pianisten og komponisten Børge Roger-Henrichsen. Samtidig deltog han i flere swing-grupper, primært Shortwave Band og Scala. Han spillede i slutningen af 1940'erne sammen med basunisten Peter Rasmussen og turnerede i Europa. Foss blev i 1950 tilbudt at spille hos Duke Ellington, men takkede nej.

I dag regnes Foss for at høre til 1940'ernes førende jazzmusikere. Han var med til at udvikle jazzbassen i Danmark og banede dermed vejen for navne som Niels Henning Ørsted Pedersen, Erik Moseholm og Jesper Lundgaard.

Fra 1954 boede og arbejdede Niels Foss i Sverige, men siden 1957 har han boet i Zürich i Schweiz, hvor han arbejdede som musikpædagog.

Filmografi 
 Cocktail (1957)

Bassister fra Danmark
Jazzmusikere fra Danmark
Personer fra København
Danskere i 1900-tallet
Danskere i 2000-tallet
Bergamot

Bergamot (Citrus aurantium ssp. bergamia) eller bergamotte - også kaldet bergamotappelsin - er en citrusfrugt, som først og fremmest dyrkes i Italien og Nordafrika. Den menes at stamme fra Sydøstasien. Tidligere blev bergamot regnet som en egen art med det videnskabelige navn Citrus bergamia, men nu anser man den som en underart til pomerans.

Anvendelse 
Fra frugtens skal presses en æterisk olie, bergamotolie. Den er gul eller grøn af farve, og har en citrusagtig duft og bitter smag.

Bergamotolie bruges til fremstilling af parfume og som dufttilsætning i kosmetik. Den bruges også som smagstilsætning. For mange vil smagen være kendt fra Earl Grey-te eller altheabolsjer.

Referencer 

Citrusfrugter
Citrus
Eurovision Song Contest 1965

Eurovision Song Contest 1965 blev holdt i Napoli, Italien. Man havde tidligere ikke haft regler, der bestemte hvilket sprog artisterne måtte synge på, så Sverige havde valgt at synge deres på engelsk. Dette gjorde, at der året efter blev indført den nye sprogregel, der indebar, at alle nationer skulle stille med bidrag på nationalsprog. Denne regel var gældende fra 1966 til 1972 og igen fra 1977 til 1998.

Deltagere og resultater 

1965
Musik i 1965
Niels Aagaard

Niels Lauritsen Aagaard (født 1612 i Viborg, død 22. januar 1657) var en dansk professor, forfatter og bibliotekar ved Sorø Akademi.

Aagaard, der var bror til Christen Aagaard, var uddannet fra Københavns Universitet. Han tog efterfølgende på rejse ud i Europa. Da han vendte tilbage til Danmark, fik han embede som sognepræst i Faxe, og fra 1641 var han rektor for Herlufsholm. Fra 1647 var han professor i retorik og fra 1650 tillige bibliotekar ved Sorø Akademi. Han udarbejdede talrige latinske og græske digte, ligesom han udgav flere filosofiske og filologiske skrifter, bl.a. om Tacitus, Ammianus Marcellinus og Det Nye Testamente.

Kilde 
 Opslag om Niels Aagaard fra Dansk biografisk Lexikon

Bibliotekarer fra Danmark
Præster fra Danmark
Filosoffer fra Danmark
Digtere fra Danmark
Dansksprogede forfattere fra Danmark
Rektorer fra Herlufsholm
Knækprosa

Knækprosa er et digt, der er ombrudt i verslinjer. Indholdet er ofte episk og anekdotisk, mens sproget er lettilgængeligt og minder mere om sproget i prosa og noveller end i traditionel lyrik. Knækprosa rummer sjældent rim og fast rytme (versemål) og er ofte kendetegnet ved en mangelfuld eller slet ingen tegnsætning.

Betegnelsen blev lanceret i 1979 af Torben Brostrøm og var oprindeligt nedsættende. Anmelderne syntes ikke om denne nye form, som de anså for at være mindre 'fin' end almindelige digte. Indholdet i knækprosa er ofte følelser og situationer fra dagligdagen.

Blandt forfatterne af knækprosa er Vita Andersen, Dan Turèll, Yahya Hassan og Mette Moestrup.

Referencer 

Litteratur
Eurovision Song Contest 1966

Eurovision Song Contest 1966 blev holdt i Luxembourg for anden gang. Til gengæld var tredje gang lykkens gang for østrigske Udo Jürgens. Efter at have forsøgt de to forrige år lykkedes det endelig at hive sejren hjem.

Dette var også det sidste år, hvor Danmark ville deltage i konkurrencen, men vi kom igen med fra 1978, og har været med næsten hvert år lige siden.

Deltagere og resultater

Eksterne henvisninger 

 Eurovisions officielle hjemmeside 

1966
Musik i 1966
Kattegatcentret

Kattegatcentret er et stort, dansk akvarium med mere end 200 arter af havdyr - heriblandt hajer, pingviner, sæler og et hav af fisk, der lever i Kattegat, men også mange tropiske arter af fisk og hajer. Kattegatcentret er beliggende i Grenaa helt ud til Kattegat og åbnede i 1993. Det rummer bl.a. Hajtanken med 550.000 liter tropisk havvand indeholdende store hajer, rokker og andre tropiske fisk - og Oceanariet med fisk, hajer og andre dyr fra Kattegat, der boltrer sig i 1,5 mio. liter havvand. Det er muligt at gå igennem Hajtanken via en hajtunnel, og man kan både dykke i Hajtanken og Oceanariet. I 2022 åbnede Kattegatcentret et stort pingvinanlæg i to etager, hvor man kan opleve æselpingviner helt tæt på. 

Kattegatcentrets mission er at skabe oplevelser og formidling med viden, holdning og hjerte - og på den måde være med til at bevare havet og livet i havet. Kattegatcentrets vision er, at langt flere bliver bidt af havet. Kattegatcentret vil bevæge og inspirere mennesker til at nyde, forstå og passe på havet. Kattegatcentret har fokus på formidling af den nyeste viden, og arbejder ofte samarbejde med forskere. Kattegatcentret er en selvejende fond og drives på non-profit basis. Udover udstillingsområderne har Kattegatcentret også en aktiv skoletjeneste, som besøges af godt 12.000 elever og studerende hvert år  – en stor del af dem overnatter i Kattegatcentret som en del af overnatningsarrangementet Zzzzov med hajerne. Kattegatcentret har også fokus på naturbevarelse, forskning og bæredygtighed blandt andet i forbindelse med udnyttelse af havets ressourcer. Forskning foregår blandt andet i regi af AlgeCenter Danmark, hvor Kattegatcentret arbejder sammen med Aarhus Universitet, Teknologisk Institut og Københavns Universitet. Bygningen er tegnet af Kjær & Richter og er udvidet i 1996/1997 og 2022. 

Direktør er Karsten Bjerrum Nielsen. H.K.H. Prinsesse Marie har siden 2013 været protektor for Kattegatcentret. H.K.H. Prinsesse Marie indviede Kattegatcentrets store oplevelseszone, Havet in Action, i maj 2013.

Referencer

Eksterne henvisninger 
 Kattegatcentrets hjemmeside

Bygninger, konstruktioner og anlæg i Grenaa
Etableret i 1993
Akvarier i Danmark
Kultur i Grenaa
Eurovision Song Contest 1967

Eurovision Song Contest 1967 viste for første gang billeder fra det såkaldte green room, hvor artisterne venter. Værtinden, der havde budt velkommen på tysk, fransk, engelsk, italiensk, spansk, russisk og polsk, var tilsyneladene så nervøs og forvirret, at hun udråbte Storbritannien som vinder, da der stadig manglede stemmer fra Irland. Dette betød at EBUs talsmand måtte gribe ind.

Deltagere og resultater 

1967
Musik i 1967
Eurovision Song Contest 1968

Eurovision Song Contest 1968 blev skelsættende for hele programmet. For første gang blev showet sendt med farver, selvom der ikke var mange som havde farve-tv dengang. Men det betød en enorm forskel for dem der kunne. Det var samtidig en af de tætteste afstemninger, der endte med kun et point mellem vinderen og nr. 2.

Deltagere og resultater 

1968
Musik i 1968